text: সুরঞ্জনা, যেখানে সাধ যাও তুমি… – Ctgreport24.com
  » ফিচার » সর্বজয়া » সুরঞ্জনা, যেখানে সাধ যাও তুমি…
  সুরঞ্জনা, যেখানে সাধ যাও তুমি…
  'ভালোবেসে বিয়ে করেছিল ওরা। মেয়েটি স্বাধীনচিত্তের, লেখালেখি করে। আর ছেলেটিও মননে অগ্রগামী, আধুনিক, নারী-পুরুষের সমতার কথা বলে। কিন্তু মেয়েটিকে ভালোবাসার কথা বলার সময় সে স্পষ্ট ভাষায় বলেছিল, 'বলোনাকো কথা ওই যুবকের সাথে…' না, কবিতার ভাষায় নয়, একেবারে পরিষ্কার করে বলেছিল, 'তুমি কিন্তু এখন থেকে শুধুই আমার। অন্য ছেলেদের সঙ্গে মেলামেশা আমি কিন্তু আর মেনে নিতে পারবো না'। প্রেমের নেশায় বুঁদ হয়ে থাকা মেয়েটি বুঝতেও পারেনি, রোমান্সের ছুরিতে সারাজীবনের জন্য ফালাফালা হতে চলেছে সে। না বুঝে ভেসে গিয়েছিল মেয়েটি। ভাসতে ভাসতে ভালোবাসার তরী থমকে দাঁড়ালো এক মধ্যরাতে তাদের ভালোবাসার ছোট্ট ঘরটিতে।
  দ্বিতীয়বার যখন মেয়েটিকে মারে ছেলেটি তখন সে সাত মাসের প্রেগন্যান্ট। তারপরের বার তাদের দ্বিতীয় বাচ্চাটি পেটে। এরপর থেকে বিভিন্ন ছুতোয় মেয়েটির গায়ে হাত তোলাটা অভ্যেস হয়ে গেলো। চড় থাপ্পর নয়, চোর মারা মারে রক্তাক্ত হতে থাকলো সুরঞ্জনা। তীব্র অপমানে একবার দুই সন্তানসহ ঘরে আগুন লাগিয়ে মরার চেষ্টা করেছিল মেয়েটি। কিন্তু মরেনি। মার খেয়েছে পড়ে পড়ে। প্রতিবারই মার খাওয়ার পরে যখন রোমান্সের চাদরে মুড়ে ছেলেটি গায়ে হাত তোলাকে জাস্টিফাই করতো, তখন বোকা মেয়ে আঁচল বিছিয়ে গাইতো, 'চরণ ধরিতে দিও গো আমারে, নিওনা সরায়ে…'।